text: Kampagne: 7,5 mio. kr. skal lokke tyske turister til vestkysten
  08 februar 2014 kl. 13.56
  Tyskerne skal igen vælge Danmark som feriemål. Derfor lancerer de vestjyske kommuner nu en omfattende kampagne.
  Der er blevet for langt mellem tysktalende turister ved Vesterhavet.
  Med Varde kommune som den eneste undtagelse er antallet af tyske turister ved Vesterhavet nemlig faldet.
  Derfor har de danske Vestkystkommuner brugt 7,5 mio. kr. på at reklamere for Danmark i Nordtyskland.
  -Det her er den største, samlede indsats nogensinde, fortæller Colin Seymour, turistchef for Varde Erhvervs- og Turistråd, til TV SYD.
  Kampagnen består af en online platform og af magasiner, der skal deles ud til 1,5 mio. tyskere. Et magasin henvender sig til børnefamilier, imens et andet sælger Vesterhavet til velhavende ægtepar uden børn.
   - Her kan du se den tyske reklame for Danmark
  